Žaloba podaná 30. decembra 2011 - Polytetra/ÚHVT - EI du Pont de Nemours (POLYTETRAFLON)
(vec T-660/11)
Jazyk, v ktorom bola podaná žaloba: angličtina
Účastníci konania
Žalobca: Polytetra GmbH (Mönchengladbach, Nemecko) (v zastúpení: R. Schiffer, advokát)
Žalovaný: Úrad pre harmonizáciu vnútorného trhu (ochranné známky a vzory)
Ďalší účastník konania pred odvolacím senátom: EI du Pont de Nemours and Company (Wilmington, Spojené štáty)
Návrhy
zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 29. septembra 2011 vo veci R 2005/2010-1, a
zaviazať žalovaného na náhradu trov konania.
Dôvody a hlavné tvrdenia
Prihlasovateľ ochrannej známky Spoločenstva: žalobca.
Prihlasovaná ochranná známka Spoločenstva: slovná ochranná známka "POLYTETRAFLON" pre výrobky a služby patriace do tried 1, 11, 17 a 40 - prihláška ochrannej známky Spoločenstva č. 6131015.
Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
Namietaná ochranná známka alebo označenie: slovná ochranná známka Spoločenstva č. 432120 "TEFLON" zapísaná okrem iného pre výrobky a služby patriace do tried 1, 11, 17 a 40.
Rozhodnutie námietkového oddelenia: zamietnutie námietky.
Rozhodnutie odvolacieho senátu: zrušenie sporného rozhodnutia a zamietnutie prihlášky ochrannej známky Spoločenstva.
Dôvody žaloby: porušenie článku 8 ods. 1 písm. b), článku 15 ods. 1, článku 42 ods. 2 a 3 nariadenia Rady č. 207/2009, keďže dovolací senát nesprávne usúdil, že existuje nebezpečenstvo zámeny medzi prihlasovanou ochrannou známkou a skoršou ochrannou známkou a že bolo preukázané riadne používanie skoršej ochrannej známky.
____________